CELEX: 62013TN0681
Language: sk
Date: 2013-12-20 00:00:00
Title: Vec T-681/13: Žaloba podaná 20. decembra 2013 — Colomer Italy/ÚHVT — Farmaca International (INTERCOSMO ESTRO)

15.3.2014   
            
            
               SK
            
            
               Úradný vestník Európskej únie
            
            
               C 78/13
            
         Žaloba podaná 20. decembra 2013 — Colomer Italy/ÚHVT — Farmaca International (INTERCOSMO ESTRO)
   (Vec T-681/13)
   2014/C 78/26
   Jazyk, v ktorom bola podaná žaloba: taliančina
   
      Účastníci konania
   
   
      Žalobkyňa: Colomer Italy (Sala Bolognese, Taliansko) (v zastúpení: M. Ricolfi, F. Tarocco a C. Mezzetti, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Farmaca International SpA (Torino, Taliansko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               vyhovel tejto žalobe, a v dôsledku toho zrušil rozhodnutie prvého odvolacieho senátu z 3. októbra 2013, oznámené 17. októbra 2013 a vydané vo veci R 1186/2012-1,
            
         
               —
            
            
               zamietol námietku Farmaca International SpA proti zápisu ochrannej známky „INTERCOSMO ESTRO“, aby bol tento zápis umožnený,
            
         
               —
            
            
               uložil povinnosť nahradiť všetky trovy konania v prospech žalobkyne
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka so slovným prvkom „INTERCOSMO ESTRO“ pre tovary v triede 3.
   
      Majiteľ ochrannej známky alebo označenia namietaných v námietkovom konaní: Farmaca International SpA.
   
      Namietaná ochranná známka alebo označenie: nezapísaná obrazová ochranná známka „ESTRO“ pre tovary „vlasová kozmetika“.
   
      Rozhodnutie námietkového oddelenia: námietke sa vyhovuje.
   
      Rozhodnutie odvolacieho senátu: odvolanie sa zamieta.
   
      Dôvody žaloby: porušenie a nesprávne uplatnenie článku 8 ods. 4, článku 7 ods. 1 a článku 75 nariadenia (ES) č. 207/2009.